જન્મદિવસ પહેલાં ઓસ્કરે હેર કમાન્ડન્ટ લિઓપોલ્દના વધુ પડતાં ખરાબ વર્તન અંગે ખાનગીમાં હેસીબ્રૂકને ઘણી વખત ફરિયાદો કરી હતી. બર્નોના વગદાર પોલિસવડા રાશની મુલાકાતો પણ તેણે લીધી હતી અને તેમની પાસે પણ લિઓપોલ્દ વિરુદ્ધ આવી જ ફરિયાદો નોંધાવી હતી. ઓરેઇનબર્ગમાં જનરલ ગ્લક્સને પોતે લખેલા પત્રોની નકલ પણ ઓસ્કરે હેસીબ્રૂક અને રાશને બતાવી હતી. ભૂતકાળમાં પોતે દાખવેલી ઉદારતા અને ભવિષ્ય માટે તેણે આપેલાં વચનોને કારણે ઓસ્કર એવું માનવા પ્રેરાયો હતો, કે લિઓપોલ્દને હટાવવા માટે તેણે ઊભા કરેલા દબાણોની ઓરેઇનબર્ગ અને બર્નો ખાતે નોંધ લેવામાં આવશે, અને બ્રિનિલિટ્ઝના કેદીઓ સાથે અન્ટસ્ટર્મફ્યૂહરરે કરેલા ગેરવર્તનની ઊંડી તપાસ કરાવ્યા વગર જ લિઓપોલ્દની બદલી કરી નાખવામાં આવશે!